Les polítiques actives d'ocupació d'àmbit europeu, estatal i català posen de manifest la importància dels programes d'orientació i acompanyament a la inserció especialment per a les persones amb discapacitat amb especials dificultats d'inserció;
L'Estratègia Europea sobre Discapacitat 2010-2020 informa que la crisis econòmica ha repercutit negativament en la situació de les persones amb discapacitat, per la qual cosa es posa en marxa un procés destinat a capacitar les persones amb discapacitat per tal que puguin participar plenament en la societat en unes condiciones de igualtat amb la resta de la població;
L'Estratègia Española sobre Discapacitat 2012-2020 té com a propòsit incrementar la inserció de les persones en el mercat de treball mitjançant l'articulació de polítiques destinades a la incorporació de persones amb discapacitat i/o malaltia mental al mercat laboral;
El Servei d'Ocupació de Catalunya (SOC) defineix la seva xarxa d'orientació per a l'ocupació en dos nivells diferenciats: un primer nivell que es porta a terme mitjançant la seva xarxa d'oficines amb mitjans propis, i un segon nivell d'orientació especialitzada externa al SOC en coordinació amb entitats cooperadores i col·laboradores amb accions subvencionades en els termes previstos en aquesta Ordre;
S'ha demostrat que les persones que participen en aquestes accions milloren la seva ocupabilitat a partir de l'adquisició d'eines, habilitats i competències per afrontar amb èxit i garantir l'accés, la presència i la permanència al mercat de treball;
La intervenció puntual d'informació i assessorament per orientar la trajectòria laboral s'ha demostrat insuficient per a les persones amb especials dificultats d'integració en el mercat de treball com poden ser les persones amb discapacitat i/o malaltia mental, per la qual cosa s'aposta por un model intervenció basat en itineraris personalitzats d'inserció per adaptar-se a les necessitats de les persones;
El Programa d'orientació i acompanyament a la inserció pretén posicionar les persones amb discapacitat i/o malaltia mental en situació d'igualtat respecte de la resta de la ciutadania pel que fa la seva inserció;
Vist el Reial decret 1542/2011, de 31 d'octubre, pel qual s'aprova l'Estratègia espanyola d'ocupació (EEE) 2012-2014 (BOE núm. 279, de 19.11.2011), on es recullen el conjunt d'accions i mesures d'orientació, ocupació i formació adreçades a millorar les possibilitats d'accés a l'ocupació, per compte aliè o propi, de les persones desocupades, al manteniment de l'ocupació i a la promoció professional de les persones ocupades;
Vista la Llei 56/2003, de 16 de desembre, d'ocupació (BOE núm. 301, de 17.12.2003), per la qual s'estableix que s'adoptaran, d'acord amb els preceptes constitucionals i estatutaris, així com amb els compromisos assumits en l'àmbit de la Unió Europea, programes específics destinats a fomentar l'ocupació de les persones amb especials dificultats d'integració en el mercat de treball;
Vist el Reial decret Llei 3/2011, de 18 de febrer, de mesures urgents per a la millora de l'ocupabilitat i la reforma de les polítiques actives d'ocupació;
Vista la disposició addicional primera de l'Ordre ESS/2044/2012, de 24 de setembre, abans esmentada, on es disposa que els fons lliurats pel Servei Públic d'Ocupació estatal a cada comunitat autònoma podran ser objecte de cofinançament pel Fons Social Europeu a través dels programes operatius regionals respectius;
Vist el que disposen el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791A, de 31.12.2002); la Llei 38/2003, de 17 de novembre, general de subvencions (BOE núm. 276, de 18.11.2003); el Reial decret 887/2006, de 21 de juliol, pel qual s'aprova el Reglament de la Llei 38/2003 (BOE núm. 176, de 25.7.2006), que la desenvolupa, i la resta de normativa aplicable;
Vista l'Ordre d'1 d'octubre de 1997, sobre tramitació, justificació i control d'ajuts i de subvencions (DOGC núm. 2500, de 21.10.2007);
Vist el Reial decret 1496/2003, de 28 de novembre, pel qual s'aprova el Reglament que regula les obligacions de facturació i es modifica el Reglament de l'impost sobre el valor afegit (BOE núm. 286, de 29.11.2003);
Vist el que disposa l'article 21 del Decret 106/2008, de 6 de maig, de mesures per a l'eliminació de tràmits i la simplificació de procediments per facilitar l'activitat econòmica, que determina que la norma reglamentària que reguli els tràmits o els procediments de nova creació relacionats amb l'activitat empresarial ha d'establir que el frontal de tramitació serà l'Oficina de Gestió Empresarial (OGE) (DOGC núm. 5131, de 15.5.2008);
Vist el Reglament (CE) núm. 1081/2006 del Parlament Europeu i del Consell, de 5 de juliol de 2006, relatiu al Fons Social Europeu (DOUE L 210, de 31.7.2006), parcialment modificat pel Reglament (CE) núm. 396/2009 del Parlament Europeu i del Consell de 6 de maig de 2009;
Vist el Reglament (CE) núm. 1083/2006 del Consell, d'11 de juliol de 2006, pel qual s'estableixen les disposicions generals relatives al FEDER, a l'FSE i al Fons de Cohesió (DOUE L210, de 31.7.2006), modificat pel Reglament (UE) núm. 539/2010 del Parlament Europeu i del Consell, de 16 de juny;
Vist el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L 371/1, de 27.12.2006);
Vist el Reglament (CE) núm. 846/2009 de la Comissió, d'1 de setembre de 2009, que modifica el Reglament (CE) núm. 1828/2006 de la Comissió (DOUE L 250/1, de 23.9.2009);
Vist el Reglament (CE) núm. 832/2010, de 27 de setembre i el Reglament (CE) núm. 1236/2011, de 29 de novembre de 2011, que modifiquen el Reglament (CE) núm. 1828/2006 de la Comissió, de 8 de desembre de 2006.
Vist el Reglament (UE) núm. 1310/2011 del Parlament Europeu i del Consell, de 13 de desembre i Reglament (UE) núm. 1311/2011 del Parlament Europeu i del Consell, de 13 de desembre, que modifiquen el Reglament (CE) núm. 1083/2006 del Consell, de l'11 de juliol de 2006;
Vista l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació 2007-2013, modificada per l'Ordre TIN/788/2009, de 25 de març, i l'Ordre ESS/1337/2013, de 3 de juliol;
Vista la Decisió de la Comissió de 20 de desembre de 2011, relativa a l'aplicació de les disposicions de l'article 106, apartat 2, del Tractat de funcionament de la Unió Europea als ajuts estatals en forma de compensació pel servei públic concedits a algunes empreses encarregades de la gestió de serveis d'interès econòmic general (SEIG) (DOUE 11_1_2012 L7);
Vist l'Acord del Govern de 27 d'agost de 2013, pel qual es modifica el límit del crèdit prorrogat que estableix el Decret 170/2012, de 27 de desembre, pel qual s'estableixen els criteris d'aplicació de la pròrroga dels pressupostos de la Generalitat de Catalunya per al 2012 mentre no entrin en vigor els del 2013, modificat pel Decret 164/2013, de 14 de maig;
Vist l'Acord de Govern aprovat en la sessió de 29 de octubre de 2013, d'aprovació de la despesa plurianual corresponent a les subvencions objecte d'aquesta convocatòria;
Vistos els preceptes legals esmentats; a proposta de la Direcció General d'Economia Social i Cooperativa i Treball Autònom amb l'informe previ de l'Àrea jurídica d'Ocupació i Relacions Laborals i de la Intervenció Delegada del Departament d'Empresa i Ocupació, i en ús de les facultats que em són atribuïdes d'acord amb el que disposa l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989),
L'objecte d'aquesta Ordre és fer pública la convocatòria per a l'any 2013 i aprovar les bases reguladores per al desenvolupament del Programa d'orientació i d'acompanyament a la inserció de les persones amb discapacitat i/o malaltia mental de la xarxa d'orientació per a l'ocupació.
2.1 L'import màxim destinat a la concessió d'aquestes subvencions és de 3.417.334,68 euros, distribuïts de la manera següent:
L'any 2013, amb un import màxim de 2.733.867,74 euros, a càrrec del pressupost de la Generalitat de Catalunya i les partides pressupostàries següents:
200.000,00 euros a càrrec de la partida pressupostària IU0802 D/460000122/3331/AUT del pressupost de la Direcció General d'Economia Social i Cooperativa i Treball Autònom.
1.425.000,00 euros a càrrec de la partida pressupostària IU0802 D/481000122/3331/AUT del pressupost de la Direcció General d'Economia Social i Cooperativa i Treball Autònom.
1.108.867,74 euros a càrrec de la partida pressupostària IU0802 D/482000122/3331/AUT del pressupost Direcció General d'Economia Social i Cooperativa i Treball Autònom.
L'any 2014, amb un import màxim de 683.466,94 euros, a càrrec del pressupost de la Generalitat de Catalunya i les partides pressupostàries següents:
50.000,00 euros a càrrec de la partida pressupostària IU0802 D/460000122/3331/AUT del pressupost de la Direcció General d'Economia Social i Cooperativa i Treball Autònom.
356.250,00 euros a càrrec de la partida pressupostària IU0802 D/481000122/3331/AUT del pressupost de la Direcció General d'Economia Social i Cooperativa i Treball Autònom
277.216,94 euros a càrrec de la partida pressupostària IU0802 D/482000122/3331/AUT del pressupost Direcció General d'Economia Social i Cooperativa i Treball Autònom.
2.2 L'import de 1.708.667,34 d'euros serà assignat als projectes adreçats a persones amb discapacitat i/o malaltia mental amb especials dificultats d'inserció que es trobin en algun dels supòsits següents:
a) Persones amb paràlisi cerebral, persones amb malaltia mental o persones amb discapacitat intel·lectual amb un grau de discapacitat reconegut igual o superior al 33%.
b) Persones amb discapacitat física o sensorial amb un grau de discapacitat reconegut igual o superior al 65%.
I l'import de 1.708.667,34 d'euros als projectes adreçats a persones amb discapacitat física o sensorial amb un grau de discapacitat reconegut entre el 33% i el 64%.
2.3 En cas que no s'exhaureixin els recursos assignats a alguna o algunes de les partides o projectes esmentats, els recursos no assignats podran acréixer altres partides o projectes del mateix pressupost.
2.4 Aquests imports es podran ampliar mitjançant resolució del/de la director/a general d'Economia Social i Cooperativa i Treball Autònom.
2.5 Les actuacions regulades en aquesta Ordre es financen amb càrrec als fons rebuts del Ministeri d'Ocupació i Seguretat Social i podran ser objecte de cofinançament en un 50% pel Fons Social Europeu amb càrrec al Programa operatiu del Fons Social Europeu de competitivitat regional i ocupació de Catalunya per al període 2007-2013, núm. CCI 2007ES052PO007, en funció del que prevegi l'ordre estatal de distribució territorial per a l'exercici econòmic de 2013 i 2014 de subvencions de l'àmbit laboral finançades amb càrrec als pressupostos generals de l'Estat.
L'atorgament d'aquestes subvencions estarà condicionat a l'existència de disponibilitats pressupostàries i a la transferència efectiva de fons per part de l'Estat el 2013 i el 2014, així com a la normativa i distribució dels recursos dels marcs comunitaris de suport i programes operatius del Fons Social Europeu.
3.1 El termini de presentació de sol·licituds és de 6 dies naturals comptats des de l'endemà de la publicació d'aquesta Ordre al DOGC.
3.2 Les sol·licituds s'han de presentar als llocs i pels mitjans esmentats a la base 9.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 12.
Els expedients de subvenció que s'hagin atorgat d'acord amb les disposicions que deroga aquesta Ordre es continuaran regint per les bases reguladores a l'empara de les quals es van atorgar.
Queda derogada l'Ordre EMO 357/2012, de 5 de novembre, per la qual s'estableixen les bases reguladores per a la concessió de subvencions per a la realització del programa d'orientació i acompanyament a la inserció de les persones amb discapacitat i/o malaltia mental de la xarxa d'orientació per a l'ocupació i s'obre la convocatòria per a l'any 2012 (DOGC núm. 6253, de 14.11.2012), modificada per l'Ordre EMO/95/2013, de 7 de maig (DOGC núm. 6386, de 30.5.2013), i la Resolució 2816/2012, de 12 de desembre (DOGC núm. 6276 de 18.12.2012).
L'objecte d'aquestes bases és regular el Programa d'orientació i acompanyament a la inserció de les persones amb discapacitat i/o malaltia mental de la xarxa d'orientació per a l'ocupació.
Podran ser entitats beneficiàries d'aquestes subvencions les entitats, amb àmbit d'actuació a Catalunya, que tinguin experiència en la realització d'accions adreçades a l'acompanyament de les persones demandants d'ocupació no ocupades, amb discapacitat i/o malaltia mental en processos d'inserció laboral, següents:
a) Les entitats privades amb personalitat jurídica pròpia i sense afany de lucre.
b) Les entitats locals, així com les entitats dependents o vinculades a aquestes.
3.1 Podran accedir a les subvencions previstes en aquesta Ordre les entitats que reuneixin els requisits que estableix aquest efecte, presentin la documentació exigida i, si s'escau, obtinguin l'aprovació de la corresponent actuació.
3.2 Les entitats sol·licitants hauran de complir els requisits següents:
a) Donar ocupació, en el cas d'empreses públiques o privades amb una plantilla igual o superior a 50 treballadors/ores o més, almenys a un 2% de persones amb discapacitat sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels disminuïts (BOE núm. 103, de 30.4.1982); el Reial decret 364/2005, de 8 d'abril (BOE núm. 94, de 20.4.2005), i el Decret 246/2000, de 24 de juliol (DOGC núm. 3196, de 2.2.2000).
b) Estar al corrent de les obligacions tributàries davant l'Estat i la Generalitat i les obligacions davant la Seguretat Social.
Aquest compliment s'haurà de mantenir al llarg de tot el procediment, en el moment de la presentació de la sol·licitud, previ a la resolució d'atorgament, i abans d'efectuar qualsevol pagament.
c) No trobar-se en cap de les circumstàncies que impedeixen adquirir la condició de beneficiari previstes a l'article 13 de la Llei 38/2003, de 17 de novembre, general de subvencions (BOE núm. 276, de 18.11.2003).
d) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 7.1.1998).
e) No haver estat sancionats/ades, en resolució ferma, per la comissió d'infracció greu en matèria d'integració laboral de discapacitats, en els últims 3 anys, o molt greu en matèria de relacions laborals o en matèria de seguretat i salut en el treball, en els últims 5 anys, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost (BOE núm. 189, de 8.8.2000).
f) Complir les obligacions i no incórrer en els supòsits de prohibició que estableixen els articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002).
g) Disposar d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
h) Complir l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas de les empreses de més de 250 treballadors/ores, s'haurà d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23.3.2007).
i) Indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'assetjament per raó de sexe i d'intervenir-hi en els seus centres de treball.
Aquest requisit només és aplicable en el cas d'empreses amb una plantilla igual o superior a 25 persones, d'acord amb la disposició addicional setena de la Llei 5/2008, de 24 d'abril, del dret a les dones a eradicar la violència masclista, que afegeix un nou apartat 7.
j) Disposar de les instal·lacions i dels recursos materials i humans suficients per a l'execució dels projectes sol·licitats, els requisits dels quals es troben recollits a l'annex 4, Especificacions tècniques per al desenvolupament del Programa d'orientació i acompanyament a la inserció de les persones amb discapacitat i/o malaltia mental d'aquesta Ordre.
k) Acceptar la seva inclusió en la llista de beneficiaris publicada d'acord amb l'article 7 apartat 2, lletra d), del Reglament (CE) núm. 1828/2006 de la Comissió.
La publicació podrà ser electrònica o per altres mitjans, i inclourà les operacions i les quantitats del fons públics assignats.
l) Complir qualsevol altra obligació legal o reglamentària que pugui afectar-les.
El compliment d'aquests requisits s'haurà d'acreditar mitjançant la signatura de les declaracions i de la documentació establerta a base 9.
Persones destinatàries de la subvenció
4.1 Les persones participants en les actuacions previstes en aquesta Ordre seran persones amb discapacitat i/o malaltia mental, demandants d'ocupació no ocupades i inscrites al Servei d'Ocupació de Catalunya, que tinguin reconegut un grau de discapacitat igual o superior al 33% i que pateixin alguna de les discapacitats següents: psíquica, física, sensorial, capacitat intel·lectual límit i trastorn mental.
Sobre aquesta última, serà suficient la seva acreditació mitjançant un informe per part del servei que fa el seguiment terapèutic.
4.2 Les oficines de treball del Servei d'Ocupació de Catalunya derivaran les persones amb discapacitat i/o malaltia mental.
No obstant això, l'entitat beneficiària podrà col·laborar en les tasques de selecció de les persones destinatàries.
5.1 Es consideraran subvencionables les actuacions integrades que suposin la inclusió de serveis d'orientació i informació per a l'ocupació i autoocupació, la millora de les competències personals, formatives, professionals i tècniques per afavorir l'ocupabilitat de les persones demandants d'ocupació atenent les seves característiques i necessitats.
També inclourà la promoció d'actuacions de prospecció del mercat de treball per facilitar-ne la inserció laboral i tasques de suport i seguiment a la inserció laboral.
5.2 Els blocs que configuren les actuacions integrades són:
Bloc 1, Anàlisi de l'ocupabilitat:
Programació de pràctiques no laborals en empreses
En cada programa es programaran de forma transversal accions relacionades amb el medi ambient i mesures que promoguin la igualtat de gènere i que tinguin relació amb la formació i/o pràctiques laborals que es programin.
5.3 Aquestes actuacions no s'han d'entendre com un seguit d'accions que es desenvoluparan l'una darrere l'altra, sinó com un conjunt d'actuacions que se succeeixen com a conseqüència de l'anàlisi i la reflexió en relació amb el projecte professional de les persones participants.
5.4 Les accions incloses als blocs 1, 2, 3 i 4 són obligatòries, amb excepció de les accions de Formació bàsica/instrumental i Formació tecnicoprofessional.
D'aquestes dues formacions se n'haurà de programar almenys una, com a mínim.
5.5 En cas que es programin accions de Formació tecnicoprofessional dins el bloc 3, els continguts s'adaptaran, en la mesura que sigui possible, a les unitats de competència regulades en els certificats de professionalitat corresponents.
5.6 Es podran emetre certificats d'assistència a les persones participants i els signarà el director d'Economia Social i Cooperativa i Treball Autònom.
5.7 Es considerarà que una persona ha participat en el programa quan s'acrediti una presència efectiva mínima de 15 hores.
6.1 Per a la realització de les pràctiques no laborals se signaran els convenis de col·laboració corresponents.
6.2 Es podrà programar un període de pràctiques no laborals que es realitzaran en empreses del mercat ordinari i/o empreses d'inserció inscrites al registre específic de la Generalitat de Catalunya.
Excepcionalment les pràctiques també es podran realitzar en centres especials de treball, amb la sol·licitud prèvia motivada de l'entitat beneficiària i l'autorització de l'òrgan gestor.
La Guia de gestió de les accions d'orientació i acompanyament a la inserció de les persones amb discapacitat i/o malaltia mental estableix els requisits per autoritzar aquestes pràctiques als centres especials de treball.
Aquest període de pràctiques s'ha de desenvolupar dins el termini d'execució del programa previst a la base 8 d'aquesta Ordre.
La durada màxima de les pràctiques per a cada persona participant serà de 300 hores, i no ha de superar les 5 hores diàries ni les 25 hores setmanals.
6.3 La facultat de signar els convenis de col·laboració que se subscriguin la té atribuïda la Direcció General d'Economia Social i Cooperativa i Treball Autònom, i serà exercida per el/la cap del Servei de Programes per a la Diversitat.
7.1 Conceptes subvencionables i quanties màximes a subvencionar.
7.1.1 Els imports màxims subvencionables per conceptes son els següents:
L'import màxim subvencionable per projecte i per persona tècnica no podrà superar la quantitat de 60.606,22 euros, als quals es podran sumar:
En concepte de formació tecnicoprofessional, 10.000,00 euros més per persona tècnica, fins a un màxim de 20.000,00 euros per programa quan hi intervinguin dues o més persones tècniques.
En concepte d'importació del mòdul d'alfabetització informàtica, fins a un màxim de 3.382,67 euros.
Import màxim anual per una persona tècnica
Import màxim anual per dues persones tècniques
Import màxim anual per tres persones tècniques
Import del personal de coordinació
Import de les despeses generals
Import màxim de la formació tecnicoprofessional
Import de la/les persona/es que imparteix/en el mòdul d'alfabetització
7.1.2 Respecte els costos de personal, se subvencionaran les retribucions totals i la cotització empresarial a la Seguretat Social, per tots els conceptes, del personal atorgat per a l'execució de les actuacions en funció de les normes legals i reglamentàries del conveni col·lectiu aplicable, o d'acord amb la normativa d'aplicació a les administracions públiques per a funcionaris o personal laboral, amb els imports següents:
a) Per al personal tècnic, de coordinació, prospecció i personal que imparteixi el mòdul d'alfabetització informàtica, les retribucions que estableix la normativa respectiva d'aplicació per a cada categoria, nivell o grup professional, fins a un màxim de 33.826,72 euros corresponents a la retribució anual bruta i a la cotització empresarial a la Seguretat Social.
b) Per al personal que realitzi tasques de suport administratiu, les retribucions que estableix la normativa respectiva d'aplicació per a cada categoria, nivell o grup professional, fins a un màxim de 23.678,72 euros corresponents a la retribució anual bruta i a la cotització empresarial a la Seguretat Social.
Si s'escau, les retribucions màximes descrites als apartats anteriors s'actualitzaran mitjançant resolució del/de la director/a d'Economia Social i Cooperativa i treball Autònom.
7.1.3 Les retribucions fan referència a la prestació de serveis a jornada completa per a cada tipus de contractació, per tant, en cas que la prestació de serveis sigui a temps parcial, s'ajustaran proporcionalment a la jornada i als dies efectivament treballats de l'any natural.
En relació amb les despeses del personal coordinador, se subvencionarà fins al 10% del total de la retribució subvencionable de personal tècnic.
7.1.5 Se subvencionarà fins al 15% del total de la retribució subvencionable de personal tècnic en concepte de despeses de personal prospector.
7.1.6 El cost anual subvencionable del personal tècnic, coordinador, prospector i/o personal que imparteixi el mòdul d'alfabetització informàtica no superarà individualment el màxim de 33.826,72 euros corresponents a la retribució bruta anual i a la cotització empresarial a la Seguretat Social.
Si la figura de la persona tècnica i del coordinador coincideixen en una mateixa persona física, la retribució total per ambdós conceptes no superarà en cap cas els 33.826,72 euros anuals establerts per a aquesta categoria.
Les persones tècniques i coordinadores no podran desenvolupar tasques de personal de suport administratiu excepte quan ho autoritzi l'òrgan gestor, amb la petició prèvia motivada i per escrit de l'entitat, respectant en qualsevol cas la retribució màxima anual per a cada categoria i jornada.
7.1.7 En relació amb les despeses de la persona que imparteixi el mòdul d'alfabetització informàtica, se subvencionarà fins al 10% del total de la retribució subvencionable del personal tècnic.
La persona que imparteixi el mòdul d'alfabetització informàtica podrà realitzar les tasques de coordinació o bé les tasques corresponents a un tècnic a mitja jornada sempre que la retribució total per ambdós conceptes no superin l'import de 33.826,72 euros anuals establerts per a aquesta categoria.
L'òrgan gestor podrà autoritzar el desenvolupament de tasques de personal de suport administratiu per part de la persona que imparteixi l'acció d'alfabetització informàtica, amb la petició motivada i per escrit de l'entitat, respectant en qualsevol cas la retribució màxima anual per a cada categoria i jornada.
7.1.8 La persona que porti a terme les tasques de prospecció podrà realitzar les tasques de coordinació o bé les tasques corresponents a un tècnic a mitja jornada sempre que la retribució total per ambdós conceptes no superin l'import de 33.826,72 euros anuals establerts per a aquesta categoria.
No podrà en cap cas desenvolupar tasques de personal de suport administratiu.
7.1.9 La relació numèrica entre personal tècnic i personal de suport administratiu serà de tres persones tècniques per una persona de suport per a les actuacions previstes en aquesta Ordre.
7.1.10 En relació amb les despeses generals, materials i tècniques, el límit màxim subvencionable serà l'import corresponent al 25% de les retribucions corresponents al personal tècnic i al personal de suport administratiu.
7.1.11 En relació amb les despeses de formació, l'import màxim subvencionable serà de 10.000,00 euros per persona tècnica, amb un màxim de 20.000,00 euros per dos o més persones tècniques.
7.1.12 Les despeses generals i materials seran subvencionables però no certificables a l'FSE.
7.2.1 Són subvencionables aquelles despeses que s'imputin al desenvolupament de les accions per respondre de manera inequívoca a llur naturalesa, que s'hagin realitzat durant el període d'execució de l'actuació i hagin estat efectivament pagades pel beneficiari abans de la presentació de la justificació econòmica.
Els justificants originals es marcaran amb un segell, i s'hi indicarà la subvenció que es justifica, el cofinançament del FSE, si s'escau, i l'import o percentatge que s'imputa.
7.2.2 Als efectes d'aquesta Ordre es consideraran despeses subvencionables les següents:
a) Les despeses de personal tècnic, coordinador, de suport, prospector i del personal que imparteixi el mòdul d'alfabetització informàtica que s'hagin produït dins del període d'execució i hagin estat efectivament satisfetes amb anterioritat a la finalització del període de justificació.
b) Les despeses generals, materials i tècniques que s'hagin produït i hagin estat efectivament pagades en el període inclòs entre la data d'inici de les actuacions i la data límit de justificació econòmica.
c) Les despeses derivades de la subcontractació externa de les accions de formació tecnicoprofessional i accions de formació d'alfabetització informàtica.
Els requisits d'elegibilitat, l'acreditació dels diferents conceptes de despesa subvencionats i el càlcul dels imports liquidables s'especifiquen a les instruccions per a la justificació econòmica que està a disposició de les persones interessades al lloc web del Departament d'Empresa i Ocupació.
Son despeses no subvencionables les següents:
a) Els interessos deutors dels comptes bancaris.
b) Els interessos, recàrrecs i sancions administratives i penals.
c) Les despeses dels procediments legals i judicials.
f) Les comissions i pèrdues de canvi i d'altres despeses purament financeres, com ara comissions per manteniment de comptes o transferències.
g) Aquelles despeses justificades amb factures de data anterior o posterior en més d'un mes a l'inici o la finalització de l'actuació atorgada.
h) L'adquisició de mobiliari, equip, vehicles, infraestructures, béns immobles i terrenys, tant si són adquisicions noves com de segona mà.
Només es poden subvencionar les amortitzacions d'aquests béns quan compleixin els requisits establerts per a les amortitzacions.
i) Les despeses de Seguretat Social generades per baixa laboral de la persona treballadora, tant si és per malaltia o accident comú, com per malaltia o accident professional o per maternitat o paternitat.
En qualsevol cas, seran subvencionables les despeses de la persona que el substitueixi, però no els del treballador de baixa.
j) Les vacances no efectuades, els pagaments en espècie, indemnitzacions per mort i les corresponents a trasllats, suspensions, acomiadaments, cessaments o finalitzacions de contracte, ni tampoc els conceptes salarials de productivitat, plusos, triennis i altres percepcions salarials, excepte que així ho determini el conveni col·lectiu d'aplicació, ja que no són despeses directament vinculades a les accions d'orientació i acompanyament a la inserció subvencionades.
k) Despeses relacionades amb el compliment dels requisits per obtenir la subvenció (per exemple, l'elaboració del material per part de qui imparteixi).
l) Quotes de col·legis professional, federacions, agrupacions.
m) Les despeses imputades que hagin estat documentades amb factures que no compleixin els requisits legals aplicables.
n) Qualsevol altre tipus de despesa que es consideri que no és imputable per la seva naturalesa o relació amb el programa subvencionat.
Les accions subvencionables s'han d'iniciar dins l'any de l'exercici pressupostari del seu atorgament, a comptar a partir de l'1 d'abril; el termini màxim per a la seva execució serà de 12 mesos, i fins com a màxim el 30 de juny de l'exercici següent.
La realització de la despesa s'ha de produir dins el període d'execució del Programa d'orientació i acompanyament a la inserció de les persones amb discapacitat i/o malaltia mental subvencionat.
9.1 Les sol·licituds s'han de presentar segons el model normalitzat que estarà a disposició de les persones interessades al Canal Empresa [URL], al web de l'Oficina Virtual de Tràmits (http:// www.gencat.cat/ovt ), i a la pàgina web del Departament d'Empresa i Ocupació de la Generalitat de Catalunya ( http://www.gencat.cat/empresaiocupacio ).
Les sol·licituds es presentaran, acompanyades de la documentació que preveuen aquestes bases, a la xarxa d'oficines de gestió empresarial, que es pot consultar a la pàgina web http://gencat.cat/canalempresa/xarxa.
9.2 La sol·licitud inclourà la declaració responsable relativa al compliment dels requisits següents:
a) Requisits als quals fa referència a la base 3 d'aquestes bases.
c) Disposar de l'escriptura de constitució de la societat i la inscripció dels seus estatuts al Registre mercantil o al registre corresponent, si s'escau.
d) Disposar de facultats de representació de l'empresa, d'acord amb la escriptura notarial corresponent inscrita al Registre mercantil o al registre corresponent, si s'escau.
f) Disponibilitat immediata del/s local/s on se sol·licita fer les actuacions.
9.3 La presentació de la declaració responsable faculta l'Administració per fer les comprovacions necessàries per verificar en qualsevol moment la veracitat de les dades declarades.
9.4 La signatura de la sol·licitud comporta l'autorització al Departament d'Empresa i Ocupació per obtenir per interoperabilitat les dades de la base 3.2.b) i de la base 9.3.c) i d) que formen part del Catàleg de dades i documents electrònics, d'acord amb el que estableix l'article 18 del Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat.
En el cas de no autoritzar-ho mitjançant el formulari de sol·licitud, s'hauran de presentar el certificat o els certificats acreditatius corresponents.
9.5 Amb les sol·licituds s'ha d'adjuntar la documentació que es detalla a continuació:
a) Càlcul pressupostari del Programa.
b) Punts d'actuació del Programa.
c) Memòria, en la qual s'ha d'incloure. com a mínim:
Identificació del col·lectiu al qual s'adreça el projecte, enumerant les especificats concretes de les persones destinatàries.
Justificació de la necessitat d'atenció especialitzada per al col·lectiu objecte d'intervenció.
Descripció de les peculiaritats i les característiques metodològiques dels itineraris en funció dels perfils de les persones participants.
Descripció de sistemes d'avaluació del programa.
Innovacions en aspectes metodològics, en els recursos i materials que s'utilitzin i/o en aspectes organitzatius.
Experiència acreditada de l'entitat en l'execució dels programes d'orientació i acompanyament a la inserció.
Descripció dels aspectes organitzatius i de funcionament de l'entitat.
Col·lectiu al qual s'adreça per punt d'actuació.
Nombre de persones participants de la pròpia borsa.
Nombre de persones tècniques per punt d'actuació.
Treball en xarxa amb d'altres entitats, amb agents socials i amb el teixit empresarial.
Previsió del nombre d'empreses amb les quals hi ha o es preveu establir col·laboració
Previsió dels convenis de pràctiques no laborals que es realitzaran amb els/les participants en el programa.
La informació addicional que l'entitat consideri oportuna adjuntar s'ha de presentar al final de la memòria en format d'annex.
d) Material tècnic de les accions previstes als blocs de la base 5, tant pel que fa al material d'ús del personal tècnic com pel que fa al material que utilitza la persona usuària.
e) Full de domiciliació bancària degudament emplenat, d'acord amb el model del Departament d'Economia i Coneixement, disponible a l'adreça d'Internet http://www20.gencat.cat/docs/economia/Documents/Arxius/doc_46872775_1.doc (apartat tresoreria i pagaments).
Només s'ha d'aportar el full esmentat en el cas de canvi de dades o si és el primer cop que se sol·licita un ajut o una subvenció al Departament d'Empresa i Ocupació.
f) Documentació acreditativa de la pròrroga, moratòria, ajornament o qualsevol altre condició especial del pagament de les obligacions amb la Tresoreria General de la Seguretat Social i de els obligacions tributàries amb l'Estat i amb la Generalitat, si s'escau
g) Acreditació de la disponibilitat immediata del local en què es sol·licita fer les actuacions, mitjançant còpia compulsada de la propietat del local o arrendament o bé acord de disponibilitat signat pel propietari /ària.
h) Contracte o conveni de subcontractació de les accions de formació tecniprofessional, i/o la formació en noves tecnologies i el document de la declaració responsable de l'entitat subcontractada si s'escau
9.6 En el cas de documents que ja es trobin en poder de qualsevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
En el cas que s'haguessin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
9.7 Si la sol·licitud no reuneix els requisits establerts en aquest article es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
9.8 Les entitats que tinguin negociada amb l'Administració una pròrroga, un ajornament, una moratòria o qualsevol altra condició especial, cal que aportin documentació acreditativa d'aquesta prerrogativa especial.
10.1 El procediment de concessió de les subvencions regulades en aquestes bases és el de concurrència competitiva.
Excepcionalment, i d'acord amb l'article 22.1 de la Llei 38/2003, de 17 de novembre, general de subvencions, i sempre que sigui necessari, amb motiu d'una convenient distribució diversificada i equilibrada dels recursos disponibles arreu del territori de Catalunya, l'òrgan concedent procedirà al prorrateig entre les entitats beneficiàries sol·licitants de la subvenció; un cop efectuades les valoracions dels projectes i assignades les puntuacions, es prioritzarà l'atorgament de subvenció als projectes de major puntuació de cada una de les demarcacions territorials per tal de preservar-ne la representació i actuació territorial; s'establirà un barem en funció de la puntuació obtinguda, i per a cadascuna de les franges s'establirà un nombre màxim de persones tècniques d'acompanyament a la inserció.
Com a conseqüència, la quantitat finalment atorgada pot ser inferior a la sol·licitada per l'entitat interessada.
10.2 L'òrgan competent per a la instrucció del procediment és el/la subdirectora general de Polítiques Empresarials i Laborals per a la Diversitat.
10.3 Un cop valorades les sol·licituds seran examinades per un òrgan col·legiat, la composició del qual serà:
EI/la subdirectora general de Polítiques Empresarials i Laborals per a la Diversitat.
El/la cap del Servei de Programes per a la Diversitat.
El/la cap de la Secció de Programes de Foment per a la Diversitat.
11.1 Els criteris de valoració de les sol·licituds seran els següents:
a) Qualitat tècnica del projecte.
Característiques de les persones amb discapacitat i/o malaltia mental desocupades en procés de recerca de feina.
Es valora la identificació de les diverses dificultats i necessitats de les persones objecte d'intervenció.
Per a les entitats que hagin col·laborat en el Programa d'orientació i suport a la inserció de col·lectius en situació de més vulnerabilitat (POIN) de l'any anterior, la puntuació màxima serà de 5 punts; per a les entitats que no hi hagin col·laborat la puntuació màxima serà de 10 punts.
Disseny dels itineraris en funció del perfil de les persones participants.
Es valora l'adequació dels mòduls que conformen les actuacions integrals i la coherència de l'especialitat formativa proposada, d'acord amb les necessitats del col·lectiu objecte d'intervenció.
Per a les entitats que hagin col·laborat en el Programa d'orientació i suport a la inserció de col·lectius en situació de més vulnerabilitat (programa POIN) de l'any anterior, la puntuació màxima serà de 8 punts; per a les entitats que no hi hagin col·laborat la puntuació màxima serà de 15 punts.
Es valoren les innovacions en aspectes metodològics, en els recursos i els materials que s'utilitzin i/o en aspectes organitzatius (màxim 5 punts).
b) Experiència acreditada de l'entitat en l'execució de programes d'orientació i acompanyament a la inserció referida als col·lectius sol·licitats.
Es valora la trajectòria de l'entitat en la realització d'accions específiques en l'àmbit de l'orientació i/o en l'àmbit de l'acompanyament a la inserció (màxim 15 punts).
c) Organització de l'entitat: organigrama i adequació dels sistemes de coordinació interna i amb altres entitats i/o amb equips multidisciplinaris; sistemes d'avaluació interna (màxim 5 punts).
Es valora que els aspectes organitzatius i de planificació de l'entitat assegurin un flux adient de participants i garanteixin la puntualitat i l'exactitud de la informació de retorn.
També es valorarà que l'entitat disposi d'altres recursos ocupacionals o que treballi en xarxa amb altres entitats i amb equips multidisciplinaris.
Es valoren els mètodes que utilitza l'entitat per avaluar el seu funcionament i el grau d'utilitat i satisfacció de les persones participants, així com els indicadors emprats.
La puntuació màxima serà de 20 punts.
Es valora la descripció dels continguts, la definició dels objectius i la metodologia a emprar en cada un dels mòduls previstos, així com el disseny dels materials.
Es valora la claredat dels continguts, les dinàmiques proposades per a l'assoliment dels objectius de cada un dels mòduls previstos a la base 5 d'aquesta Ordre, així com el disseny dels materials.
e) Indicadors quantitatius/qualitatius de resultat (màxim 17 punts).
Només per a les entitats que han col·laborat en el Programa d'orientació i acompanyament a la inserció de les persones amb discapacitat i/o malaltia mental de la xarxa d'orientació per a l'ocupació (POIN) de l'any anterior.
e.1) Execució quantitativa (màxim 8 punts).
L'entitat ha assolit el nombre de persones participants atorgades: 4 punts.
Es valora la inserció de les persones participants al programa en el període inclòs entre l'inici del seu itinerari i sis mesos després d'haver-ho finalitzat (màxim 4 punts).
e.2) Execució qualitativa (màxim 9 punts).
Grau de compliment dels processos i els tràmits associats a la realització del programa, així com la puntualitat i l'exactitud de la informació de retorn i els resultats de les visites in situ: màxim 5 punts.
Grau de satisfacció de les persones participants pel servei rebut: màxim 4 punts
f) Cobertura territorial (màxim 5 punts).
Es valora el percentatge d'atur registral a la comarca on es trobi el punt d'actuació.
L'annex 3 d'aquesta Ordre recull la taxa d'atur registral i el percentatge d'atur registrat per comarques de les persones amb discapacitat i/o malaltia.
g) Relació amb el teixit empresarial del territori objecte de la intervenció (màxim 10 punts).
Es valora el nombre d'empreses amb les quals hi ha o es preveuen convenis de col·laboració i/o convenis de pràctiques no laborals, i el nombre de persones que es preveu que se'n beneficiïn, el nombre d'ofertes de treball previstes i els indicadors sobre estratègies de col·laboració amb empreses.
Es valoren les aportacions externes dels projectes presentats: màxim 5 punts.
Per a les entitats que hagin col·laborat en el Programa d'orientació i suport a la inserció de col·lectius en situació de més vulnerabilitat (POIN) de l'any anterior la puntuació màxima serà de 5 punts; per a les entitats que no hi hagin col·laborat la puntuació màxima serà de 10 punts.
11.2 Un cop valorades les sol·licituds que es presentin d'acord amb els criteris fixats als apartats anteriors i ponderades d'acord amb el barem establert, la puntuació que com a màxim podran obtenir les entitats sol·licitants serà de 100 punts.
L'atorgament de la subvenció es realitzarà en funció de la puntuació obtinguda, sempre que s'assoleixi una puntuació mínima de 55 punts, amb subjecció a la disponibilitat pressupostària d'aquesta convocatòria.
El nombre de tècnics/tècniques atorgats/des es realitzarà d'acord amb els intervals següents:
Puntuació entre 80,01 i 100 punts: s'atorgaran com a màxim 3 tècnics/tècniques, amb excepció d'aquelles entitats que hagin sol·licitat programes a dos o més demarcacions territorials (Barcelona, Girona, Lleida, Tarragona i les Terres de l'Ebre), que es podrà atorgar fins a 5 persones tècniques.
Puntuació entre 65,1 i 80 punts: s'atorgarà un màxim de 2 tècnics/tècniques.
Puntuació entre 55 i 65 punts: s'atorgarà com a màxim 1 persona tècnica i sempre que resti pressupost suficient d'acord amb la puntuació obtinguda.
En cas d'empat en la puntuació obtinguda, es donarà prioritat a les entitats que obtinguin més puntuació en el criteri d'experiència de l'entitat.
De produir-se nous empats, es donarà prioritat a les entitats que obtinguin més puntuació en el criteri cobertura territorial i, de continuar els empats, es donarà prioritat a les entitats que obtinguin més puntuació en el criteri de material tècnic.
12.1 L'òrgan competent per dictar la resolució és la Direcció General d'Economia Social i Cooperativa i Treball Autònom.
12.2 El termini màxim per emetre la resolució i notificar-la serà de dos mesos, comptats des de l'endemà de la data de finalització del termini de presentació de les sol·licituds de la convocatòria.
12.3 La resolució d'atorgament ha de ser degudament motivada i ha d'incloure, com a mínim, la identificació de la persona o persones sol·licitants a les quals es concedeix la subvenció, l'import i, si s'escau, el percentatge subvencionat del pressupost de l'activitat, i en el cas que s'autoritzin bestretes, la justificació de l'execució de l'objecte de la subvenció, i la forma i la quantia de les garanties que, si s'escau, ha de presentar l'entitat beneficiària.
12.4 Aquesta resolució es notificarà a la persona o l'entitat interessada per qualsevol mitjà que permeti tenir constància de la recepció per l'interessat o el seu representant, d'acord amb els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener.
12.5 En el cas que l'òrgan competent no dicti i notifiqui la resolució en el termini de dos mesos, s'entendrà que la sol·licitud ha estat desestimada, d'acord amb l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
La resolució de concessió o de denegació dels ajuts, que no exhaureix la via administrativa, pot ser objecte de recurs d'alçada davant la Secretaria d'Ocupació i Relacions Laborals en el termini d'un mes, comptat des de l'endemà de la notificació de la resolució, segons el que estableixen l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
13.1 L'atorgament de la subvenció queda condicionat al compliment d'un mínim de persones ateses per tècnic/a al llarg de la durada del programa.
13.2 Amb caràcter general, el nombre mínim de persones amb discapacitat i/o malaltia mental ateses per persona tècnica serà de 30; excepcionalment, quan s'atengui les persones amb discapacitat i/o malaltia mental descrites al primer paràgraf, apartats a), b) de l'article 2.2 d'aquesta Ordre, el nombre mínim serà de 10.
14.1 L'entitat beneficiària ha de presentar dins els 10 dies naturals posteriors a la notificació de la resolució d'atorgament de subvenció la documentació següent:
a) Còpia compulsada dels certificats de solidesa expedits amb posterioritat a 2009, corresponents als punts d'actuació autoritzats en els quals es portin a terme les actuacions.
b) Certificat d'assegurança d'accidents personals que cobreixi per a cadascun dels/de les participants en les accions un capital de 23.432,25 euros en cas de mort, i un capital de 46.864,52 euros en cas d'invalidesa, tots dos derivats del risc d'accident durant el desplaçament per qualsevol mitjà, durant l'assistència als punts d'actuació esmentats anteriorment o a les pràctiques, d'acord amb la Circular de 6 de febrer de 2004, sobre l'acreditació de cobertura d'assegurances de contractació obligatòria de la Direcció General de Política Financera i Assegurances del Departament d'Economia i Coneixement.
El model de certificat d'assegurances estarà a disposició de les persones interessades a l'apartat Formularis i documents (àmbit d'Ocupació) del lloc web del Departament d'Empresa i Ocupació
c) Documentació del personal tècnic: còpia compulsada de les altes de Seguretat Social o del darrer imprès de cotització a la Seguretat Social, còpia compulsada de la titulació universitària i currículum actualitzat del personal que intervé en el desenvolupament de les actuacions.
No caldrà la presentació de l'acreditació del títol universitari obtingut entre 1999 i 2012, atès que l'òrgan gestor el podrà consultar, amb l'autorització prèvia de la persona tècnica, per mitjà de la Plataforma d'integració i col·laboració administrativa (PICA).
d) Documentació del personal de suport administratiu: còpia compulsada de les altes de Seguretat Social o del darrer imprès de cotització a la Seguretat Social del personal que intervé en el desenvolupament de les actuacions.
e) Document signat pel/per la representant legal de l'entitat on s'indiqui el nom, els cognoms i el DNI o el NIF de la/les persona/es que desenvoluparan les tasques de personal tècnic, personal de suport administratiu, coordinació, el mòdul d'alfabetització digital i de prospecció.
f) Escrit motivat en el qual se sol·licita validació per el desenvolupament de tasques de personal de suport administratiu per part de la persona que imparteixi l'acció d'alfabetització informàtica, si s'escau.
g) Escrit motivat en el qual es sol·licita validació per el desenvolupament de tasques de personal de suport administratiu per part de la persona tècnica i/o coordinadora
No caldrà la presentació de la documentació esmentada als apartats c) i d) d'aquesta base si la persona o entitat autoritza l'òrgan gestor per consultar la situació de cotització del personal administratiu i tècnic per mitjà de la Plataforma d'integració i col·laboració administrativa (PICA) que forma part del Catàleg de dades i documents electrònics, d'acord amb el que estableix l'article 18 del Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat.
Si la persona o l'entitat no ho autoritza, l'entitat beneficiària haurà d'aportar el documents acreditatius corresponents.
14.2 En el cas que l'entitat ja hagi presentat amb anterioritat a la Direcció General d'Economia Social i Cooperativa i Treball Autònom la còpia compulsada dels certificats de solidesa visats amb posterioritat a l'any 2008, la presentació de la còpia compulsada de la titulació universitària o el currículum del personal que intervé en el desenvolupament de les actuacions es podrà substituir per una declaració de l'entitat que certifiqui que no hi ha hagut modificacions i que faci constar la data i l'òrgan davant el qual es va presentar la documentació.
Aquesta declaració estarà a disposició dels interessats a l'apartat Formularis i documents (àmbit d'Ocupació) de la pàgina web del Departament d'Empresa i Ocupació
En el cas que sí que s'hagin produït modificacions en la documentació presentada o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
En el cas que detectin errors o mancances en la documentació presentada per l'entitat per a l'inici de les actuacions, es requerirà la persona interessada per tal que esmeni els defectes o aporti la documentació preceptiva.
Si l'entitat no aporta la documentació requerida en el termini que s'estableixi, la resolució d'atorgament restarà sense efecte, amb la notificació prèvia de la resolució corresponent.
15.1 D'acord amb l'article 18 de la Llei 38/2003, de 17 de novembre, general de subvencions, i amb l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000,00 euros, es donarà publicitat per mitjà de la seva publicació al Diari Oficial de la Generalitat de Catalunya, al tauler d'anuncis del carrer Sepúlveda, 148-150, 08010 Barcelona, i al tauler electrònic indicant la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000,00 euros, no caldrà la publicació al DOGC.
En el supòsit d'actuacions cofinançades pel Fons Social Europeu i d'acord amb l'article 7, apartat 2, lletra d), del Reglament (CE) núm. 1828/2006 de la Comissió, es realitzarà la publicació, electrònica o per altres mitjans, de la llista de les entitats beneficiàries, els noms de les operacions i les quantitats dels fons públics assignats.
15.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant el lloc web del Departament d'Empresa i Ocupació [URL].
16.1 S'entén que una entitat beneficiaria subcontracta quan concerta amb tercers l'execució total o parcial de l'activitat que constitueix l'objecte de la subvenció.
16.2 D'acord amb això, a efectes d'aquesta Ordre, són susceptibles de subcontractació les accions de formació tecnicoprofessional i la formació en noves tecnologies.
16.3 La subcontractació s'haurà d'ajustar als articles 29 i 46 de la Llei 38/2003, de 17 de novembre, general de subvencions, i l'article 68 del Reial decret 887/2006, de 21 de juliol, que en desenvolupa el Reglament, i caldrà tenir en compte el següent:
Les entitats beneficiàries són responsables de què en l'execució de l'activitat subvencionada concertada amb tercers es respectin els límits establerts pel que fa a la naturalesa i la quantia de despeses subvencionables, i els contractistes estan subjectes al deure de col·laboració per permetre la verificació adequada del compliment dels límits esmentats.
A aquests efectes, el contracte o el conveni haurà de recollir l'obligació de facilitar a l'entitat beneficiària la informació requerida per l'òrgan convocant.
En cap cas es podrà concertar per part de l'entitat beneficiària l'execució total o parcial de les accions subvencionades amb les persones o les entitats que estableix l'article 29.7 de la Llei 38/2003, de 17 de novembre.
A aquest efecte, tenen la consideració de persones o entitats vinculades als beneficiaris les que estableix l'article 68 del Reial decret 887/2006, de 21 de juliol.
La subcontractació s'haurà de formalitzar per escrit, mitjançant contracte, conveni o acte de validesa jurídica similar.
En qualsevol cas, quan l'activitat concertada amb tercers superi el 20% de l'import de la subvenció, i l'import sigui superior a 60.000,00 euros, la formalització del contracte l'haurà d'autoritzar prèviament l'òrgan concedent i s'haurà de complir amb el principi de publicitat mitjançant la publicació d'un anunci en qualsevol mitjà de difusió que permeti el coneixement més ampli possible d'empreses interessades en la licitació.
En cas de subcontractació d'alguna de les accions caldrà adjuntar a la sol·licitud l'oferta de serveis i el pressupost de l'empresa o persona física que es proposa per a la seva execució, i acreditar adequadament la seva solvència tècnica.
16.4 L'entitat beneficaria haurà de presentar, amb la sol·licitud de subvenció, el document del contracte o el conveni i el document de la declaració responsable de l'entitat subcontractada.
L'òrgan concedent el comprovarà i validarà mitjançant la resolució d'atorgament.
Identificació de les parts (càrrec, nom, NIF, domicili social, tipus de empresa),
Activitat concreta que se subcontracta: partides contractades, cost o pressupost previst, percentatge sobre el total de la subvenció.
L'entitat o empresa subcontractada es compromet a facilitar a l'entitat beneficiària de la subvenció les dades (indicadors) a efectes de la justificació que s'indica.
L'entitat beneficiària declara si té o no té parentiu per vincle de matrimoni o una altra relació estable anàloga, per consanguinitat, adopció o afinitat fins al segon grau, amb el contractista o amb qualsevol altre membre dels seus socis/sòcies o partícips.
Òrgans i procediments a quals se sotmetran les qüestions litigioses que es puguin derivar del conveni.
17.1 El pagament de la subvenció es tramita mitjançant la bestreta del 80% de l'import atorgat, a partir del moment que l'entitat beneficiària informi que el programa s'ha iniciat i amb la presentació prèvia de la documentació que estableix la base 14, per a la qual no s'exigeixen garanties.
El pagament del 20% restant s'ha de tramitar un cop les activitats s'hagin realitzat correctament, i s'hagin justificat les despeses de les accions subvencionables, d'acord amb el que estableix en la base 19 d'annex d'aquesta Ordre, i l'Àrea d'Administració i Control de la Gestió hagi revisat la justificació econòmica presentada.
La tramitació del pagament es farà d'acord amb el Pla de tresoreria de la Generalitat de Catalunya i les condicions establertes a la resolució de concessió.
17.2 Una vegada revisada la documentació de la justificació econòmica es realitzarà la regularització de la subvenció atorgada mitjançant la resolució de d'acceptació de renúncia de la subvenció presentada per l'entitat beneficiària i/o la seva revocació, quan resulti procedent, en la qual s'acordarà la minoració, i en el cas que sigui necessari el reintegrament d'imports indeguts i no justificats.
17.3 El reconeixement de l'obligació pressupostària i la proposta del pagament els realitzarà el/la director/a d'Economia Social i Cooperativa i Treball Autònom.
18.1 Hi ha la possibilitat de revisar les subvencions ja concedides i modificar-ne la resolució d'atorgament en el cas d'alteració de les condicions o de l'obtenció concurrent d'altres ajuts.
18.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos a les normes reguladores, podrà donar lloc a la modificació de la resolució de concessió, en els termes que estableix la normativa reguladora de la subvenció.
18.3 El beneficiari té l'obligació de proposar a l'òrgan gestor qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan gestor en els termes de l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
19.1 Les persones o les entitats beneficiàries de les subvencions hauran de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions; l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya; i l'Ordre d'1 d'octubre de 1997, sobre tramitació, justificació i control d'ajuts i subvencions.
En els supòsits de cofinançament per l'FSE, la documentació justificativa haurà de complir els requisits que estableixen l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació 2007-2013 (BOE núm. 252, de 18.10.2008), i l'Ordre TIN/788/2009, de 25 de març, que modifica l'anterior (BOE núm. 79, de 1.4.2009).
19.2 El compte justificatiu inclourà la documentació següent:
19.2.1 Memòria tècnica justificativa de l'actuació, la qual ha d'incloure com a mínim:
Identificació de l'entitat col·laboradora.
Desenvolupament i execució dels programes.
Anàlisi dels resultats ocupacionals.
Descripció de la difusió del projecte realitzada.
Conclusions, bones pràctiques portades a terme i aspectes que cal millorar.
Identificació del responsable de l'elaboració de la memòria.
19.2.2 Memòria econòmica justificativa del cost de les activitats realitzades amb:
1) Una relació classificada de totes les despeses subvencionables relacionades amb el desenvolupament de l'acció, d'acord amb l'estructura de costos establerta, amb identificació del creditor i el document, l'import, la data d'emissió, i la data i la forma de pagament.
En el cas de les nòmines caldrà indicar també el preu o cost per hora.
2) Indicació dels criteris de repartiment de les despeses generals i/o indirectes incorporades a la relació de despeses.
3) Una relació detallada d'altres ingressos o subvencions que hagin finançat l'activitat subvencionada, amb indicació de l'import i la procedència.
4) Una declaració del beneficiari conforme els pagaments corresponen a actuacions correctament realitzades i justificades mitjançant factures pagades o altres documents comptables de valor probatori equivalent.5) Una declaració del beneficiari conforme no tenen cap vinculació amb aquelles empreses que han subcontractat, entenent vinculació en els termes que estableix el Reglament que desenvolupa la Llei 38/2003, general de subvencions, segons model normalitzat, llevat de disposar d'autorització expressa de l'òrgan gestor.6) Una temporalització mensual de les hores invertides en cada tasca del personal propi, segons model normalitzat.
7) Declaració responsable dels imports liquidats amb Hisenda pel que fa a la retenció de l'IRPF dels treballadors propis imputats com a despesa, amb indicació del preceptor, els imports liquidats, les dates i la forma de pagament, amb l'objectiu de facilitar el seguiment de la pista d'auditoria.
8) Si escau, declaració relativa a l'elecció entre les ofertes presentades, quan l' import de la contractació d'una despesa subvencionada superi la quantitat de 18.000,00 € en el supòsit de prestació del servei o lliurament del bé.
El/la beneficiari/ària ha de sol·licitar com a mínim tres ofertes de diferents proveïdors, amb caràcter previ a la contractació, llevat que per les característiques especials no hi hagi en el mercat un nombre suficient d'entitats que el subministrin o prestin, o llevat que la despesa s'hagi realitzat anteriorment a la sol·licitud de la subvenció.
L'elecció entre les ofertes presentades es realitzarà segons els criteris d'eficiència econòmica, i s'ha de justificar expressament en una memòria l'elecció quan no recaigui en la proposta econòmica més avantatjosa.
19.2.3 L'entitat beneficiària haurà de presentar els justificants de despesa originals i els comprovants de pagament corresponents.
19.3 Les entitats beneficiàries de les subvencions resten obligades a presentar-ne la justificació en el termini d'un mes, comptat des de la finalització de l'actuació, davant l'Àrea d'Administració i Control de la Gestió.
Quan l'entitat beneficiària ho sigui de més d'una acció en què totes corresponguin a una mateixa convocatòria, el termini d'un mes comptarà des de la finalització de la darrera acció.
En el cas que en el termini establert per a la presentació de la justificació l'entitat beneficiària no l'hagi presentat davant de l'òrgan administratiu competent, aquest òrgan requerirà l'entitat beneficiària perquè en el termini improrrogable de 10 dies hàbils la presenti.
La manca de presentació de la justificació en el termini addicional de 10 dies comportarà la revocació de la subvenció i l'obligació de reintegrament de les quantitats indegudament percebudes, i les altres responsabilitats que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
19.4 Les despeses s'han de justificar mitjançant factures, nòmines i altres documents de valor probatori equivalent, amb validesa jurídica al tràfic mercantil o amb eficàcia administrativa.
20.1 Les actuacions de l'òrgan gestor per a la verificació de les actuacions subvencionables poden ser de dos tipus:
Tenen per objecte garantir que les declaracions justificatives de despeses presentades per les entitats beneficiàries estiguin suportades per documentació justificativa (factures, nòmines, extractes bancaris, etc.).
20.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi l'òrgan gestor.
21.1 L'òrgan competent realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
21.2 Les entitats beneficiàries de les subvencions s'han de sotmetre a les actuacions de control que la Generalitat de Catalunya consideri necessàries i a les de control efectuades pels organismes competents de l'Administració autonòmica, estatal i comunitària.
22.1 Són causes de revocació i es procedirà a la revocació corresponent de la subvenció i, si s'escau, al reintegrament de les quantitats percebudes indegudament, amb l'interès de demora que correspongui des del moment del pagament de la subvenció i fins a la data en què s'acordi la procedència del reintegrament, d'acord amb els articles 99 i 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i amb l'article 37 de la Llei 38/2003, de 17 de novembre, general de subvencions, les següents:
a) L'incompliment total o parcial de l'objectiu, de l'activitat o del projecte, o la no-adopció del comportament que fonamenta la concessió de la subvenció.
b) L'incompliment de l'obligació de justificació o la justificació insuficient, en els termes que estableix aquesta Ordre.
c) L'obtenció de la subvenció falsejant les condicions requerides o ocultant les que ho haurien impedit.
d) L'incompliment de les obligacions imposades per l'Administració a les persones o les entitats beneficiàries, així com dels compromisos assumits per aquestes amb motiu de la concessió de la subvenció, sempre que afecti la manera com s'han d'aconseguir els objectius, fer l'activitat, executar el projecte o adoptar el comportament que fonamenta la concessió de la subvenció o s'hi refereixin.
e) L'incompliment de les condicions imposades per l'Administració a les persones o les entitats beneficiàries, així com dels compromisos assumits per aquestes amb motiu de la concessió de la subvenció diferents dels anteriors, incloent-hi l'obstrucció de les actuacions de control o la resistència a permetre-les, de manera que s'impedeixi comprovar la destinació donada als fons percebuts, el compliment de l'objectiu, la realitat i la regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol Administració o ens públics o privats, nacionals, de la Unió Europea o d'organismes internacionals.
f) Resistència, excusa, obstrucció o negativa a les actuacions de comprovació i control financer que preveuen els articles 14 i 15 de la Llei 38/2003, de 17 de novembre, general de subvencions, així com l'incompliment de les obligacions comptables, registrals o de conservació de documents quan en derivi la impossibilitat de verificar la destinació donada als fons percebuts, el compliment de l'objectiu, la realitat i la regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol Administració o ens públics o privats, nacionals, de la Unió Europea o d'organismes internacionals.
g) Per l'excés obtingut sobre el cost de l'activitat desenvolupada quan l'import de les subvencions sigui d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat que ha de dur a terme la persona o l'entitat beneficiària.
h) L'adopció, en virtut del que estableixen els articles 87 al 89 del Tractat de la Unió Europea, d'una decisió de la qual derivi una necessitat de reintegrament.
i) L'incompliment de qualsevol altra obligació que estableixin la normativa aplicable o aquesta Ordre.
22.2 Si l'òrgan competent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, hauran d'instar l'inici del procediment corresponent, d'acord amb el que preveu la secció quarta del capítol 9 de la Llei de finances públiques de Catalunya; o, si aprecien algun motiu d'infracció, hauran d'instar l'inici del procediment sancionador, d'acord amb el que preveuen la secció cinquena de l'esmentat capítol 9 de la Llei de finances públiques de Catalunya, i la Llei 38/2003, de 17 de novembre, general de subvencions.
Així mateix, si la Intervenció General, durant els controls que dugui a terme, es troba amb una conducta, per part del subjecte controlat, tendent a entorpir, dilatar o impedir la seva actuació, proposarà a l'òrgan competent l'inici del procediment de revocació i sancionador.
23.1 Les entitats beneficiàries només poden renunciar de forma expressa, totalment o parcialment, a les subvencions atorgades mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent i, si s'escau, hauran de reingressar la quantitat indegudament percebuda més els interessos de demora corresponents.
23.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
Els ajuts regulats en aquestes bases són incompatibles amb qualsevol altre ajut obtingut per l'entitat sol·licitant per a la realització de la mateixa acció, excepte quan es tracti del finançament parcial del projecte i s'hagi definit de manera precisa en la petició de la subvenció la part subvencionada pel Departament d'Empresa i Ocupació i la part finançada amb càrrec a altres fons públics o privats.
L'import dels ajuts concedits en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per la persona beneficiària.
26.1 El beneficiari de la subvenció ha de donar la publicitat adequada al caràcter públic del finançament del programa objecte de subvenció segons el que estableix la base 27 sobre les obligacions de les persones i les entitats beneficiàries, i d'acord amb el que preveu l'article 31 del Reglament de la Llei general de subvencions, aprovat pel Reial decret 887/2006, de 21 de juliol.
26.2 Les mesures de publicitat que han d'adoptar les entitats beneficiàries de les subvencions són les següents:
Inclusió de la imatge institucional de l'ens d'on provenen els fons.
Llegenda relativa al finançament públic en cartells, materials impresos, mitjans electrònics o audiovisuals o esments realitzats als mitjans de comunicació.
Aquests logotips i imatges institucionals estaran a disposició dels interessats a la pàgina web del Programa d'identificació visual de la Generalitat [URL].
26.3 Així mateix, d'acord amb els articles 8 i 9 del Reglament (CE) núm. 1828/2006 de la Comissió Europea, l'entitat beneficiària s'assegurarà que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l'FSE en qualsevol document que formi part de l'expedient de l'actuació cofinançada; i, d'altra banda, farà constar l'emblema de la Unió Europea, el lema del Fons Social Europeu, la declaració "L'FSE inverteix en el teu futur", i el logotip del Servei Públic d'Ocupació Estatal en totes les mesures d'informació i publicitat adreçades a les persones destinatàries, als/les destinataris/àries potencials i al públic en general.
Obligacions de les persones, empreses o entitats beneficiàries
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Departament d'Empresa i Ocupació en la forma i el termini que estableix la base 17.
b) Justificar davant l'òrgan competent el compliment dels requisits i les condicions que determinen la concessió o el gaudiment de la subvenció mitjançant els justificants de les despeses o l'activitat que ha de cobrir l'import finançat, o subvenció; o bé, si la subvenció consisteix en un percentatge del cost de l'activitat o la inversió, el cost total corresponent, sens perjudici d'altres mitjans de comprovació que hagin establert les bases reguladores.
c) Conservar els justificants originals i electrònics i altra documentació relacionada amb la subvenció atorgada durant un període mínim de 5 anys i, en cas de cofinançament per part del Fons Social Europeu, hauran de conservar els documents justificatius relacionats amb les despeses i amb les auditories corresponents a l'actuació cofinançada mentre puguin ser objecte de les actuacions de comprovació i de control per la Comissió Europea i el Tribunal de Comptes, durant un període de tres anys comptats a partir del tancament del programa operatiu amb el qual està cofinançat, i que es preveu que no es produirà abans de l'any 2021.
d) Sol·licitar autorització, de forma prèvia i per escrit, a la Direcció General d'Economia Social i Cooperativa i Treball Autònom sobre qualsevol canvi que es pugui produir tant en la destinació de la subvenció, sense variar-ne la finalitat, com en les accions subvencionades, tant en continguts i metodologia de les accions formatives, com les relacionades amb el personal.
L'òrgan instructor ha de valorar la proposta de modificació i la pot acceptar, si no comporta canvis substancials ni representa un incompliment dels requisits i condicions establerts en aquesta Ordre.
e) Informar de totes les incidències relatives a les actuacions subvencionades així com del canvi de representació legal de l'entitat, seu i raó social, i de les modificacions que es puguin donar en els seus estatuts.
f) Sotmetre's a les actuacions de comprovació que corresponguin al Departament d'Empresa i Ocupació, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a d'altres òrgans competents, tant nacionals com comunitaris, i aportar tota la informació que els sigui requerida en l'exercici de les actuacions anteriors.
g) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció, nacionals o internacionals, i qualsevol altra alteració produïda que afecti els requisits i les condicions tinguts en compte per a la concessió de la subvenció.
h) Procedir al reintegrament dels fons percebuts en el cas de revocació de la subvenció en els termes que indica la base 22 d'aquesta Ordre.
i) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com d'aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
j) Donar la publicitat adequada del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió de la base 26.
k) Complir, pel que fa al tractament automatitzat de les dades personals de les persones participants en les actuacions subvencionades, el que estableix la Llei orgànica 15/1999, de 13 de desembre, de protecció de dades de caràcter personal, desenvolupada pel Reial decret 1720/2007, de 21 de desembre.
l) En el cas de programar pràctiques, garantir que es comunica als representants de les persones treballadores dels centres de treball on es portin a terme les pràctiques la relació de persones participants en els programes i la seva durada.
m) Facilitar a l'òrgan competent la informació i les dades que aquest requereixi a efectes d'avaluació econòmica, d'implementació i d'impacte de les actuacions dutes a terme mitjançant la subvenció atorgada.
n) Disposar de connexió a la xarxa telemàtica que estableixi la Direcció General d'Economia Social i Cooperativa i Treball Autònom i utilitzar aquesta eina d'acord amb les instruccions per al desenvolupament dels programes d'orientació i acompanyament a la inserció de les persones amb discapacitat i/o malaltia mental.
o) Aplicar les instruccions per a la gestió, el seguiment documental, l'avaluació i la justificació econòmica que emeti la Direcció General d'Economia Social i Cooperativa i Treball Autònom en relació amb la realització, gestió, seguiment, justificació econòmica i avaluació de les accions subvencionades.
p) Que els locals on es realitzaran les accions subvencionades estiguin adaptats per tal de permetre l'accés i la mobilitat de les persones amb discapacitat i/o malaltia mental.
q) Informar dels indicadors de realització i de resultats corresponents a l'actuació cofinançada que consten a l'annex d'aquesta Ordre, llevat que l'òrgan concedent ja disposi d'aquestes dades.
r) Mantenir la traçabilitat de tota la documentació tècnica i econòmica que permeti verificar, d'una banda, la realització correcta de les activitats objecte d'aquesta subvenció, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
s) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà que permeti verificar el cofinançament de la despesa pel Fons Social Europeu.
t) Informar les persones destinatàries de l'actuació que aquesta està cofinançada en un 50% pel Fons Social Europeu en el marc del Programa operatiu de competitivitat regional i ocupació de Catalunya per al període 2007-2013, núm. CCI 2007ES052PO007, d'acord amb els articles 8 i 9 del Reglament (CE) núm. 1828/2006 de la Comissió Europea.
Concretament es farà constar l'emblema de la Unió Europea, el lema del Fons Social Europeu i la declaració "L'FSE inverteix en el teu futur" en totes les mesures d'informació i publicitat adreçades a les persones destinatàries, als destinataris potencials i al públic en general.
u) Entitats beneficiàries, contractistes i altres tercers relacionats amb l'objecte dels projectes subvencionats han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació -la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financeres dels ajuts finançats per l'FSE.
v) Acceptar la seva inclusió en la llista de beneficiaris publicada de conformitat amb l'article 7, apartat 2, lletra d), del Reglament (CE) núm. 1828/2006 de la Comissió.
La publicació podrà ser electrònica o per altres mitjans, i inclourà les operacions i les quantitats del fons públics assignades, si s'escau.
En tot el que no preveuen expressament aquestes bases són d'aplicació els preceptes del capítol 9 de la Llei de finances públiques de Catalunya en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el seu Reglament, aprovat pel Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; la Llei 30/1992, de 26 de novembre, de règim jurídic de les administracions públiques i del procediment administratiu comú; el que disposa la Llei de pressupostos de la Generalitat de Catalunya del present exercici; la resta de la normativa aplicable, i també:
El Reglament (CE) núm. 1081/2006 del Parlament Europeu i del Consell, de 5 de juliol de 2006, relatiu al Fons Social Europeu (DOUE L 210, de 31.7.2006), parcialment modificat pel Reglament (CE) núm. 396/2009 del Parlament Europeu i del Consell, de 6 de maig de 2009, el Reglament (CE) núm. 1083/2006 del Consell, d'11 de juliol, pel qual s'estableixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió (DOUE L 210, de 31.7.2006), modificat pel Reglament (UE) núm. 539/2010, de 16 de juny (DOUE L 158, de 24.6.2010), pel Reglament (UE) núm. 1310/2011, de 13 de desembre (DOUE L 337, de 20.12.2011), i pel Reglament (UE) núm. 1311/2011, de 13 de desembre (DOUE L 337, de 20.12.2011).
El Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L 371/1, de 27.12.2006), modificat pel Reglament (CE) núm. 846/2009, d'1 de setembre de 2009 (DOUE L 250, de 23.9.2009), pel Reglament (CE) núm. 832/2010, de 27 de setembre (DOUE L 248, de 24.09.2010), i pel Reglament (CE) núm. 1236/2011, de 29 de novembre de 2011 (DOUE L 317, de 30.11.2011).
L'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació 2007-2013, modificada per l'Ordre TIN/788/2009, de 25 de març i l'Ordre ESS/1337/2013, de 3 de juliol.
La Decisió de la Comissió de 20 de desembre de 2011, relativa a l'aplicació de les disposicions de l'article 106, apartat 2, del Tractat de funcionament de la Unió Europea als ajuts estatals en forma de compensació pel servei públic concedits a algunes empreses encarregades de la gestió de serveis d'interès econòmic general (SEIG) (DOUE 11_1_2012 L7).
29.1 Les dades de caràcter personal que les entitats interessades han de facilitar per tal d'obtenir la subvenció s'inclouen al fitxer Subvencions de la Direcció general d'Economia Cooperativa i Creació d'Empreses.
La seva finalitat és el control i la gestió de les sol·licituds d'ajuts i subvencions que atorga la Direcció General d'Economia Social i Cooperativa i Treball Autònom i el seu responsable és la Direcció General d'Economia Social i Cooperativa i Treball.
Les persones interessades poden exercir els drets de l'afectat mitjançant escrit dirigit a la Direcció General d'Economia Social i Cooperativa i Treball Autònom, c.
29.2 Les entitats beneficiàries han de complir amb la normativa de protecció de dades de caràcter personal adoptant i implementant les mesures de seguretat previstes per la Llei orgànica 15/1999, de 13 de desembre, desenvolupada pel Reial decret 1720/2007, de 21 de desembre.
En especial, adoptarà les mesures adients per evitar l'alteració, la pèrdua, el tractament o l'accés no autoritzat a les dades esmentades.
30.1 L'òrgan concedent establirà els mitjans de recollida d'informació de les dades de manera estandarditzada i sistematitzada.
A més, de manera complementària, les entitats beneficiàries hauran d'informar la Direcció d'Economia Social i Cooperativa i Treball Autònom dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació o justificació a la Conferència sectorial d'ocupació i afers laborals, Pla anual de polítiques d'ocupació (PAPE), i al Servei d'Ocupació de Catalunya, Pla de desenvolupament de polítiques actives d'ocupació (PDPA), i als pressupostos de la Generalitat de Catalunya.
30.2 A l'annex 2 d'aquesta Ordre es recullen els indicadors corresponents al tema prioritari en el qual s'ha inclòs l'actuació subvencionada.
30.3 Les entitats beneficiàries han de recaptar aquests indicadors, per tal de lliurar-los a l'òrgan competent, en els terminis que s'estableixen a continuació:
Indicadors de seguiment: com a mínim, amb caràcter trimestral, a partir de la notificació de la resolució d'atorgament i la darrera tramesa haurà de ser no més tard del 31 de gener de l'any següent al que finalitza l'acció subvencionada.
Indicadors de resultat: als sis mesos següents a partir de la finalització de l'actuació.
Indicadors de realització i de resultats
Indicadors de realització de conferència sectorial
Nombre de persones amb prestacions
Indicadors de realització del FSE
Nivell d'estudis (homes, dones, total)
Educació primària o secundària inferior (ISCED 1 i 2)
3.a.1) Ocupats per compte propi
3.a.2) Ocupats amb contracte fix
3.a.3) Ocupats amb contracte temporal
3.a.4) Amb règim de funcionariat
3.c.1) Persones inactives rebent educació o formació
3.c.2) Persones inactives en situació de jubilació
3.c.3) Persones inactives retirades dels negocis
3.c.4) Persones inactives amb incapacitat permanent
B) Nombre de persones participants incloses dins d'alguns d'aquests grups vulnerables (homes, dones, total)
Persones en situació de dependència
C) Nombre total de persones que segueixen un mòdul mediambiental
Indicadors de realització comuns
A) Temps d'inactivitat laboral (relacionat amb l'alta a la SS i no amb la inscripció continuada a la OTG)
B) Experiència laboral acumulada
b.2) Menys d'un any d'experiència
b.3) Entre un i tres anys d'experiència
b.4) Entre 3 i 10 anys/més de 10 anys
Indicadors de resultats del FSE i Conferència sectorial
A) Nombre de persones en situació d'atur que han estat beneficiàries de mesures actives d'inserció laboral i que van accedir a un contracte de treball:
B) Persones que han aconseguit un contracte laboral: qualitat de la inserció
1.c) Més de sis mesos (pot ser acumulació de contractes)
C) Nombre de persones en risc d'exclusió contractades
Quadre de taxa d'atur registral i el tant per cent d'atur registrat per comarques de les persones amb discapacitat i/o malaltia mental declarades
Especificacions tècniques per al desenvolupament del Programa d'orientació i acompanyament a la inserció de les persones amb discapacitat i/o malaltia mental
El Programa té com a objectiu posar a l'abast dels demandants de feina amb discapacitat i/o malaltia mental un seguit de recursos que els situïn en una posició millor davant de la recerca de feina; són actuacions que afavoreixen la presa de decisions i la manera d'afrontar els canvis que fan referència a la professió, la formació o el projecte de vida laboral.
Entenem per competències el conjunt de recursos personals, capacitats, habilitats, destreses, coneixements, preferències, interessos..., que té cada persona i que aplicats al context laboral esdevenen competències professionals.
Les persones adquireixen les competències a través de diverses vies: aprenentatges formals i no formals, experiència laboral, experiències vitals, etc.
El Programa acompanyarà les persones participants en l'elaboració d'un projecte professional per a la millora de l'ocupabilitat mitjançant el desenvolupament de competències necessàries en el context laboral.
El Programa pretén atendre les necessitats de cada persona participant i, d'acord amb, aquestes necessitats desenvoluparà un itinerari o un altre.
En el transcurs del Programa s'haurà d'elaborar per a cada participant un pla de millora en relació amb la seva ocupabilitat.
Aquest pla de millora quedarà plasmat en un document elaborat per un tècnic i se li donarà a la persona participant al final del procés.
Les accions que formen el procés d'orientació i acompanyament a la inserció per a persones amb discapacitat i/o malaltia mental poden ser individuals o grupals.
En el cas que s'atengui a un usuari/ària mitjançant actuacions individuals, les accions, les ha de fer preferiblement el mateix tècnic/a.
En el cas que en el procés d'orientació es combinin accions individuals i grupals, les pot realitzar un tècnic/a diferent al que fa les accions individuals.
En les actuacions individuals s'ha d'establir una relació de confiança que afavoreixi un espai en què es puguin detectar motivacions, actituds, problemes, inquietuds, etc.., un espai per escoltar, orientar i ajudar a decidir.
Requereix, per tant, un espai físic de privacitat en un ambient tranquil i distès.
Les actuacions grupals es fan en grups de màxim 15 persones i s'hi treballen competències tant de tipus personal com de recerca de feina.
A través de les actuacions grupals s'aconseguirà que cada persona prengui consciència de la seva situació, que augmenti la confiança en si mateixa, que adquireixi autonomia i que identifiqui els seus interessos i motivacions cap a la recerca de feina a partir dels seus coneixements i experiències.
El Programa d'orientació i acompanyament a la inserció està adreçat a persones amb discapacitat i/o amb malaltia mental com a demandants d'ocupació no ocupades.
Accions que formen el procés d'orientació i acompanyament a la inserció
Cada persona participant, segons les seves necessitats, participarà en un o més blocs, i dins de cada bloc pot participar en una o diversos mòduls/accions.
Els blocs que formen el procés d'orientació i acompanyament a la inserció de les persones amb discapacitat i/o malaltia mental són:
Bloc 1: Anàlisi de l'ocupabilitat
Programació de pràctiques no laborals
La variabilitat d'itineraris per seguir serà múltiple depenent de les necessitats i característiques de cada persona.
A l'inici del procés d'orientació, en finalitzar un bloc i al tancament del procés, es farà una tutoria que permeti a la persona tècnica detectar necessitats i reforçar aspectes concrets de les actuacions grupals.
Les accions incloses en els blocs 3 i 4 són obligatòries, amb excepció de les accions de formació bàsica/instrumental i la formació tecnicoprofessional, que seran opcionals, en el sentit que se'n podrà programar com a mínim una i si escau totes dues accions.
En cas que es programin accions de formació tecnicoprofessional dins del bloc 3, els continguts s'adaptaran, en la mesura del possible, a les unitats de competència regulades en els certificats de professionalitat corresponents.
Es podran emetre certificats d'assistència a les persones participants, que signarà el director/a d'Economia Social i Cooperativa i Treball Autònom.
Es considerarà que una persona ha participat en el Programa quan s'acrediti una presència efectiva mínima de 15 hores.
En el supòsit que la persona participant causi baixa del programa haurà de ser substituïda per una altra persona amb discapacitat i/o malaltia mental en el termini màxim de 15 dies.
En el document de sol·licitud, l'entitat sol·licitant de la subvenció determinarà les accions que està en disposició d'impartir.
Tot procés d'orientació s'inicia amb aquesta acció.
Aquesta acció d'acollida té caràcter individual i té per objectiu determinar juntament amb la persona demandant d'ocupació, les circumstàncies, l'entorn socioeconòmic, les motivacions, els interessos i la disponibilitat per encarar un procés d'orientació.
Finalitzada aquesta acció, el tècnic/a haurà de, com a mínim:
Haver pactat amb l'usuari els objectius i les accions que durà a terme.
Haver iniciat l'expedient de l'usuari/ària amb l'informe diagnòstic.
Aquesta acció consisteix en l'acompanyament o el seguiment individualitzat de la persona amb discapacitat i/o malaltia mental en el procés de recerca de feina.
Es durà a terme una tutoria de seguiment quan el participant hagi finalitzat la seva participació en un dels mòduls del Programa, per tal de fer un seguiment dels continguts assolits i valorar la necessitat o no de participar en els mòduls que formen els altres blocs.
També es duran a terme tutories per al seguiment posterior a la inserció per tal consolidar amb èxit i mantenir el lloc de treball.
Aquesta acció consisteix a valorar amb la persona participant els objectius assolits i determinar aquells aspectes que encara cal treballar per aconseguir millorar l'ocupabilitat.
Es durà a terme la tutoria de tancament en el moment que la persona amb discapacitat i/o malaltia mental finalitzi la seva participació en el Programa o en el cas que sigui derivat a un altre servei inclòs en la formació reglada.
En el transcurs de la tutoria de tancament, el tècnic/a del Programa donarà per escrit a la persona demandant el pla de millora on hi figurin els objectius assolits en la seva participació en el Programa i els objectius de millora.
El disseny modular es basa a construir una sèrie de mòduls i combinar-los entre si per dissenyar un itineraris que s'adeqüin a les necessitats de cada persona.
El disseny modular permet un programa flexible en què els mòduls són independents uns dels altres, de tal manera que permeti, si escau, introduir canvis en un mòdul sense necessitat de modificar els altres.
Objectiu: mostrar la situació del context laboral per facilitar la presa de consciencia, així com detectar i treballar possibles resistències de la persona cap al mercat laboral.
Situació general del mercat de treball
Drets i deures dels treballadors/es i empresaris/àries
Valors i motivacions per treballar
Mòdul 0.2: Identificació de competències transversals bàsiques
Objectiu: identificar les competències transversals mínimament necessàries per tal que la persona pugui seguir de forma òptima un procés de recerca de feina.
Identificació de les competències de base: lectoescriptura, informàtica, idiomes
Identificació de les pròpies capacitats i aptituds: comunicació, responsabilitat, habilitats socials, etc.
Conjunt de mòduls adreçats a definir l'objectiu professional i a determinar el nivell d'ocupabilitat d'una persona en relació amb l'ocupació o ocupacions en què vol buscar feina.
Mòdul 1.1: Motivacions i interessos
Objectiu: determinar les motivacions que té la persona a partir de desigs, afinitats, gustos, habilitats, experiències i coneixements, per possibilitar l'elecció de l'ocupació o ocupacions sobre les quals s'emmarcarà el procés de recerca de feina.
Valoració de la pròpia experiència professional
Valoració d'aprenentatges no formals
Valoració de les competències tecnicoprofessionals (formació i experiència professional)
Mòdul 1.2: Mercat de treball i ocupacions
Situació general del mercat i específica del sector d'ocupació
Perfils professionals coherents amb els interessos de les persones
Competències requerides per l'ocupació
Mòdul 2.1: Canals de recerca de feina
Objectiu: determinar els canals de recerca més adequats al sector en el que es busca feina per tal d'optimitzar al màxim el temps de recerca.
Vies d'accés al mercat de treball
Intermediaris del mercat de treball
Mòdul 2.2: Eines de recerca de feina
Objectiu: redactar el curriculum vitae (CV) i la carta de presentació en funció de cada situació professional concreta i del perfil demanat, així com portar un control de les candidatures presentades.
CV i carta de presentació en resposta a una oferta
CV i carta de presentació per l'autocandidatura
Registre de les accions realitzades i de candidatures presentades
Entrevista de selecció individual
Entrevista de selecció grupal: grup de discussió, dinàmica de grup, joc d'empresa
Proves psicotècniques i professionals
Competències de la persona emprenedora
Encaminament de l'usuari/ària als organismes de suport i assessorament per projectes d'autoocupació
Mòdul 3.1: Formació bàsica/instrumental
Formació bàsica en àrees instrumentals, com el llenguatge o les matemàtiques, sempre en el context sociolaboral i partint dels coneixements de les persones participants.
Coneixement de l'entorn per ubicar els recursos del municipi -formatius, laborals i socials.
Formació bàsica en sensibilització mediambiental i en la igualtat d'oportunitats.
Mòdul 3.2: Formació en noves tecnologies
Alfabetització informàtica i/o aprofundiment en la utilització de les noves tecnologies de la informació i de la comunicació (TIC).
Objectiu: introducció en el món de les noves tecnologies i millora de les competències laborals amb la finalitat de millorar l'accessibilitat al món laboral i fer-ne ús en la recerca de feina.
Recerca de recursos formatius i laborals per Internet
Gestió d'ofertes de feina per internet
Mòdul 3.3: Formació en habilitats socials o socioprofessionals
Objectiu de les accions formatives en habilitats socials: aconseguir les habilitats necessàries per poder afrontar tot el que implica la realització d'una efectiva recerca de feina i el manteniment d'un lloc de treball.
Objectiu de les accions formatives en habilitats socioprofessionals: adquisició de competències comunes en un conjunt d'ocupacions: tastet d'oficis.
Mòdul 3.4: Formació tecnicoprofessional
Pot ser: impartida per l'entitat beneficiària o derivada a centres externs on s'imparteixi l'especialitat que s'hagi establert en el pla de millora de l'ocupabilitat de la persona participant.
Finalitat: millorar la qualificació professional i la capacitat d'inserció laboral mitjançant la millora i el perfeccionament de les competències tecnicoprofessionals.
En cas que es programin accions de formació tecnicoprofessional, els continguts s'han d'adaptar, en la mesura del possible, a les unitats de competència regulades en els corresponents certificats de professionalitat en el marc del Sistema Nacional de les Qualificacions i Formació Professional.
Mòdul 3.5: Programació de pràctiques no laborals
Concepte: període formatiu portat a terme dins d'una empresa regulada a través d'un conveni de pràctiques no laborals.
Mòdul 4.1: Prospecció d'empreses
Es recomanen 4 fases: prospecció inicial i investigació; difusió; contacte, i; negociació i col·laboració.
Prospecció inicial i investigació
Concepte de la prospecció inicial: realització d'una recerca amplia del teixit empresarial en el territori del punt d'actuació.
Concepte d'investigació: realització d'una recerca especifica per conèixer a fons el conjunt d'empreses seleccionades que es considerin empreses diana.
Lla investigació té com objectiu poder iniciar la fase de contacte amb més seguretat amb les empreses diana.
Concepte: una primera aproximació col·lectiva al conjunt d'empreses que s'han definit com empreses diana.
Objectiu de la difusió: les empreses diana coneixen el dispositiu d'inserció i els serveis que els pot oferir.
El contacte acostuma ser telefònic, però també pot ser presencial.
Mòdul 4.2: Seguiment posterior a la inserció
Objectiu: es consolida l'objectiu, s'afavoreix el creixement competencial en el context laboral, es facilita el manteniment del lloc de treball i es potencia la promoció laboral.
Tipus: tutories a través de la visita a l'empresa, a l'entitat o telefònicament.
L'entitat té l'obligació de crear un expedient individual que acompanyi la persona amb discapacitat i/o malaltia mental durant tot el procés d'orientació i acompanyament a la inserció, que faciliti la intervenció de les persones tècniques que actuen amb el demandant en les diferents accions i contribueixi a donar una informació detallada a l'usuari/ària de les:
pautes que ha de seguir per assolir aquests objectius
L'expedient individual constitueix un document indispensable i insubstituïble per a la justificació administrativa del Programa.
A partir del diagnòstic realitzat, cal relacionar les diverses actuacions i acordar amb el participant la globalitat de les actuacions per fer
Pla de millora, l'original del qual serà per a la persona participant i una còpia restarà en l'expedient.
L'entitat ha d'adoptar les mesures tècniques i organitzatives necessàries per garantir la seguretat de les dades de caràcter personal i evitar-ne l'alteració la pèrdua o l'accés no autoritzat, d'acord amb el que estableix la Llei orgànica 15/1999, de 13 de desembre, de protecció de dades de caràcter personal, i el Reglament de desenvolupament, aprovat pel Reial decret 1720/2007, de 21 de desembre.
L'entitat està obligada al secret professional i aquesta obligació subsisteix en qualsevol cas.
Els accessos a les aplicacions informàtiques per gestionar les accions del Programa d'orientació i acompanyament a la inserció s'entenen com a exclusius per a l'actuació sobre les persones participants vinculades al Programa.
Es verificarà de forma sistemàtica el compliment d'aquesta obligació i el bon ús d'aquests mitjans, i serà motiu de revocació d'incompliment d'aquesta instrucció.
Els recursos i materials per al desenvolupament tècnic de les actuacions que l'entitat hagi explicitat al document de sol·licitud de subvenció (ordinador i canó de projecció, etc.) romandran en el punt d'actuació autoritzat durant tot el període de desenvolupament del Programa subvencionat i no podran estar en dependències o edificis separats.
Els recursos tècnics necessaris per a la connexió a la xarxa telemàtica per a la gestió del Programa a l'aplicatiu Gestió Integrada d'Accions (GIA) són:
- Darrera versió de la màquina virtual de Java [URL] Lector PDF (Adobe Reader)
Accés als següents ports TCP: 80(HTTP), 443(HTTPS i TOMCAT)
Aquesta eina informàtica (GIA) s'utilitzarà per gestionar, informar i fer el seguiment de les actuacions que cada persona participant faci.
Per al desenvolupament del Programa és recomanable disposar, com a mínim, en cada punt d'actuació:
El nombre de despatxos serà com a mínim 3⁄4 parts del nombre de tècnics de la unitat.
Aula de recerca de feina amb un mínim de 5 ordinadors a disposició de les persones que participen en el Programa.
La sala grupal es pot considerar com una sala polivalent que, segons les necessitats de cada moment, pot utilitzar-se per impartir-hi de sessions grupals o com a aula informàtica amb la instal·lació d'ordinadors portàtils.
Per tal de racionalitzar i agilitzar la relació amb les entitats que duen a terme les actuacions, així com la realització de les tasques de seguiment i control, totes les gestions relacionades amb el desenvolupament del Programa es canalitzaran mitjançant el Servei de Programes per a la Diversitat de la Direcció General d'Economia Social i Cooperativa i Treball Autònom, pel que fa a les actuacions que es facin a la demarcació de Barcelona.
Pel que fa a la resta de demarcacions, el seguiment es farà des del servei territorial que li correspongui per ubicació sempre que hi hagi una persona tècnica de seguiment assignada al territori.
Per a les entitats l'àmbit d'actuació de les quals transcendeixin el corresponent a una demarcació territorial, la gestió es durà a terme des del Servei de Programes per a la Diversitat de la Direcció General d'Economia Social i Cooperativa i Treball Autònom.
Per al desenvolupament del Programa, les entitats col·laboradores comptaran amb el personal següent:
Els tècnics del Programa hauran de ser llicenciats o diplomats universitaris, preferentment en psicologia, pedagogia o psicopedagogia.
En el cas que no es disposi de titulació universitària qualificada de preferent, però amb qualsevol cas amb titulació universitària, es valorarà la formació i l'experiència específica en l'àmbit de l'orientació i inserció professional.
Per tal de valorar l'experiència i formació específica caldrà adjuntar la documentació acreditativa (en el cas de l'experiència, còpia del contracte on s'explicita que s'han prestat serveis com orientador/a professional; en el cas de la formació, diploma acreditatiu d'haver rebut un mínim de 300 hores formació en l'àmbit de la inserció laboral, tècniques de recerca de feina o balanç de competències.
Per poder validar el personal tècnic proposat per l'entitat, aquesta ha de facilitar la documentació següent:
Curriculum vitae actualitzat del personal tècnic
Imprès d'alta a la Seguretat Social (en el cas de nova contractació ) o darrer TC-2 si el tècnic/a forma part de la plantilla de l'entitat
No cal la presentació de l'acreditació d'aquesta documentació si la persona autoritza l'òrgan gestor per consultar la situació de cotització del personal tècnic a través de la Portal d'Administració Electrònica (PICA).
En el supòsit que es tracti de professionals autònoms, cal presentar els documents:
contracte entre la persona tècnica i el responsable de l'entitat
còpia compulsada de la titulació universitària al·legada en el CV de la persona tècnica
No cal la presentació de l'acreditació del títol universitari obtingut entre el 1999 i el 2011, sempre que la persona tècnica autoritzi l'òrgan gestor la consulta través del Portal d'Administració Electrònica (PICA).
L'entitat té l'obligació de disposar del nombre de persones tècniques que consten en la resolució d'atorgament de subvenció durant tot el període d'execució del Programa.
En aquest sentit, per al desenvolupament del programa, les persones tècniques hauran de ser llicenciades o diplomades universitaris, preferentment en psicologia, pedagogia o psicopedagogia.
En el cas de que no es disposi de titulació universitària qualificada de preferent, però amb qualsevol cas amb titulació universitària, caldrà adjuntar la documentació acreditativa de tenir experiència laboral i/o formativa complementària.
En el cas de l'experiència, s'haurà de presentar còpia del/s contracte/s on s'explicita que s'han prestat serveis com orientador/a professional com a mínim d'un any; en el cas de la formació, còpia compulsada de diploma acreditatiu d'haver rebut un mínim de 300 hores de formació en l'àmbit de la inserció laboral, tècniques de Recerca de Feina o Balanç de competències.
En el supòsit que una persona tècnica sigui baixa durant l'execució del Programa, l'entitat està obligada a comunicar-ho a l'òrgan gestor i a substituir-lo en un període màxim d'un mes des del moment de la baixa.
L'incompliment de l'obligació de no disposar de les persones tècniques atorgades serà causa de revocació de la subvenció atorgada per l'import següent:
La retribució de la persona tècnica pel període comprès entre l'endemà de la data de la seva baixa i la data en què s'incorpori la nova persona tècnica o si no pot ser, la data de finalització del Programa.
Per l'import que correspongui proporcionalment de les despeses de coordinació, retribució del personal de suport i despeses generals, materials o tècniques, del període comprès entre l'inici de d'incompliment de l'obligació i la data o, si no pot ser, la data de finalització del Programa.
Abans que el nou tècnic comenci a fer accions, l'entitat informarà d'aquesta nova incorporació per tal de validar-ne la idoneïtat.
Únicament s'autoritzaran tècnics contractats a mitja jornada o a jornada completa.
L'elaboració de les guies metodològiques de cadascuna de les accions que preveu l'actuació subvencionada, així com el material didàctic corresponent, és responsabilitat de les entitats col·laboradores.
Aquest material s'ha de lliurar a la DG d'Economia Social i Cooperativa i Treball Autònom juntament amb la memòria de sol·licitud de subvenció en forma d'annex (preferiblement en format CD), tenint en compte que cal adjuntar tant el material per al tècnic com el material lliurat a les persones participants durant la seva participació en les diferents accions.
Qualsevol modificació o actualització del material que es lliuri s'ha de presentar prèviament a la DG d'Economia Social i Cooperativa i Treball Autònom, per fer la comprovació i validació d'aquest material.
L'edició i impressió del material, així com les fotocòpies i les enquadernacions seran imputables com a despesa al Programa.
En cap cas es podrà acceptar com a despesa l'elaboració, atès que aquest concepte està inclòs en les retribucions subvencionables.
Fonts de derivació de les persones participants
Les persones que participin en el Programa han de provenir de les oficines de treball del SOC o de la borsa pròpia de l'entitat col·laboradora.
Són persones susceptibles de participar en el Programa aquelles persones amb discapacitat i/o malaltia mental que estiguin inscrites en el Servei d'Ocupació de Catalunya com a demandants d'ocupació no ocupades.
Tenint en compte que els criteris de valoració per a la concessió de la subvenció estan relacionats amb la distribució territorial del desenvolupament de les accions, el nombre de persones tècniques resoltes per punt d'actuació no podrà ser modificat per l'entitat durant el desenvolupament del Programa.
Només en casos suficientment justificats, la unitat gestora podrà autoritzar de forma expressa (amb la petició prèvia motivada per l'entitat) la variació del personal resolt per punt d'actuació.